钦定古今图书集成/明伦汇编/氏族典/第540卷 > 《廖用贤尚友录》 > 翟黑子
## 钦定古今图书集成/明伦汇编/氏族典/第540卷 > 《廖用贤尚友录》 > 翟黑子

按《魏书高允传》：辽东公翟黑子有宠于世祖，奉使并
州，受布千疋，事寻发觉，黑子请计于允，允曰：“公帷幄
宠臣，答诏宜实。又自告忠诚，罪必无虑。”中书侍郎崔
览、公孙质等咸言首实罪不可测，宜讳之。黑子反怨
允曰：“如君言，诱我死。”遂与允绝，以不实对。竟为世祖
所疏，获罪戮。